شەفەق نیوز/ وەرپرس هیزەیل پیشمەرگە ئەرا مقەیەتیکردن
ژینگە لە دهۆک، ئمڕوو چوارشەممە، دووپات لە وەخشین دانشتگەیل ناوچە کوێەیلە لە بڕیار
قەیەغەکردن بڕین دار کرد، و ری وەپیان بیریەێد تا دار بووڕن، چوینکە نیەتوەنن نەفت
چەرمگ بسینن.
کۆرکی ئەرا ئاژانس شەفەق نیوز وت: ئەو هاووڵاتییەیلە
ک نیاز گردەوکردن و بڕین دار هشک دیرن، بایەتە سەردان بارەگای فەرماندەیی هیزەیل پیشمەرگە
ئەرا مقیەتیکردن ژینگە بکەن، تا کتاویگ وەپیان بیریەێد ک ری ئەرا گردەوکردن دارەیل
بیاشتوون.
وتیش: پارەکە، ریکارەیلیگ یاسای لەبان ٤٤ کەس
بریا، دویای بڕین دارەیل بەردار، و دووپات کرد ک ئاست پێشێلکارەی لەبان یاسای داربڕین
کەمەو بوی، لەوەر کاریگەری هەڵمەتەیل هوشیاریکردن هاووڵاتییەیل وە گرنگی مقەیەتیکردن
ژینگە، و تا ئیسە سزای ١٠ کەس وەو یاسا دریاگە.
لەلای خوەییش، کاوە سەبری وەڕیەوبەر فەرمانگەی
باخەوانی لە دهۆک وت: ئاست شوینە سەوزەیپ ئەرا ١٢% داوەزیا، دویای ئەوە ک لە ساڵ
١٩٥٧ ئاستەگەی ٣٠% بوی لە پارێزگاگە، ئەوەیش لەوەر ئاڵشتبوین کەشوهەوا و هشکەساڵی
و زیایبوین دانیشتگەیل وەگەرد جەنگ ناوبەین تورکیا و پەکەکە لەناو خاک هەرێم
کوردستان و هیزگردن ئاگر دارسانەیل.
وتیش: خەڵکەگە نیەتوەنن ٢٠٠ هەزار دینار بیەنە
٢٠٠ لەتر نەفت چەرمگ، تایبەت ئەوانەگ هانە ئاوایە سنووریەیل.
وتیش: یەک بەرمیل نەفت بەش زیاتر لە بیس رووژ
نیەکەێد، وەگورەی قسەی خەڵکەگە.
